महाशिवरात्रि के पर्व को अब महज कुछ ही दिन बाकी रह गए हैं। लेकिन इस महापर्व को लेकर ज्योतिषाचार्यों के अलग-अलग मतों के कारण असमंजस की स्थिति बन गई है।ज्योतिषाचार्य पं.जगदीश शर्मा समेत अन्य पंडितों का ज्योतिष ज्ञान जहां 13 फरवरी को महाशिवरात्रि व्रत करने की बात कह रहा है। वहीं ज्योतिषमठ संस्थान के ज्योतिषाचार्य पं.विनोद गौतम का कहना है कि 14 फरवरी को ही महाशिवरात्रि का दिन है, एवं इसी दिन श्रद्धालुओं को शिवरात्रि व्रत रखना चाहिए।